
ZAPISNIK
2. sjednice Vijeća Mjesnog odbora Dankovec,
održane 15. srpnja 2025.
u objektu mjesne  samouprave Dankovec, Slanovečka c. 19
s početkom u 19,00 sati

 NAZOČNI ČLANOVI VIJEĆA: Ivica Ivanović, Dražen Zrinski, Vlado Svibovec, Katarina Budak, Matija Bognar

Predsjedava: Ivica Ivanović, predsjednik Vijeća.
Zapisnik vodi: Dražen Zrinski

Predsjednik konstatira da je nazočno  5  od ukupno 5  članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora.
[bookmark: _Hlk183365156]	Vijeće jednoglasno prihvaća tekst zapisnika konstituirajuće sjednice Vijeća, održane dana 27. lipnja 2025.	
Na prijedlog predsjednika, Vijeće jednoglasno prihvaća i utvrđuje

DNEVNI RED

1. [bookmark: _Hlk135478021]Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2026. godini – donošenje zaključka;
2. Prijedlog zaključka o davanju ovlaštenja predsjedniku Vijeća za odobravanje zahtjeva za jednokratno korištenje prostora mjesne samouprave – donošenje zaključka; 
3. Zaključak o terminu dežurstva članova Vijeća u objektu mjesne samouprave – donošenje zaključka;
4. Zaključak o zahtjevu za dostavu pitke vode cisternom – donošenje zaključka;
5. Zaključak o zahtjevu za uređenje pristupnog puta do k.č.br. 11174 k.o. Čučerje Novo – donošenje zaključka;
6. Zaključak o prijedlogu za osobu domara u objektu mjesne samouprave – donošenje zaključka;
7. Pitanja, prijedlozi i obavijesti.


[bookmark: _Hlk177207557][bookmark: _Hlk177376089][bookmark: _Hlk117497956]Ad. 1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2026. godini
Predsjednik pojašnjava prijedlog prioriteta za donošenje Plana komunalnih aktivnosti Gradske četvrti Gornja Dubrava u 2026. godini, obzirom bi na području Mjesnog odbora Dankovec tijekom narednog razdoblja trebalo realizirati veliki broj komunalnih aktivnosti.
 Vijeće jednoglasno donosi
ZAKLJUČAK

O utvrđivanju prijedloga prioriteta Vijeća Mjesnog odbora Dankovec za Plan komunalnih aktivnosti Gradske četvrti Gornja Dubrava u 2026. godini.
· projektiranje i izgradnja slivno oborinskog kanala u Ivanovićevoj ulici od kbr.29 do potoka Čučerska reka-već postoje cijevi koje treba ugraditi stoje preko 4. god. u Ivanovićevoj
· rušenje i uklanjanje objekta-ruševine na k.č.br.12925, k.o. ČUČERJE NOVO, koji je već sada postao ugroza zbog mogućnosti totalnog urušavanja, a i zbog sprječavanja odlaganja smeća, što je postala uobičajena praksa
· otkup privatne parcele k.č.br.13446, k.o. ČUČERJE NOVO, za potrebe izmještanja autobusnog stajališta, čime bi se uklonio dosadašnji problem skretanja sa Čučerske ceste u Slanovečku ulicu, kao i uključivanje u promet iz Slanovečke ulice, koji nastaje prilikom zaustavljanja autobusa na stajalištu
· rekonstrukcija mosta i izgradnja nogostupa na križanju Čučerske ceste i Slanovečke ulice, k.č.br.16792/1, k.o. ČUČERJE NOVO
· izgradnja potpornog zida na Čučerskoj cesti, k.č.br.16792/2, k.o. ČUČERJE NOVO, preko puta kbr.252-254

Prilaže se tablica prioriteta za Plan komunalnih aktivnosti te je ista sastavni dio zapisnika.

Ad. 2. Prijedlog zaključka o davanju ovlaštenja predsjedniku Vijeća za odobravanje zahtjeva za jednokratno korištenje prostora mjesne samouprave – donošenje zaključka; 
[bookmark: _Hlk173729755]Nakon provedene rasprave, Vijeće jednoglasno donosi

[bookmark: _Hlk190168248][bookmark: _Hlk173729769]ZAKLJUČAK

I/ Vijeće Mjesnog odbora Dankovec daje ovlaštenje predsjedniku Vijeća da u hitnim        slučajevima, između sjednica, osobno i u što kraćem roku, bez prethodne odluke Vijeća, rješava zahtjeve za jednokratnim korištenjem prostora mjesne samouprave uz naknadu i bez naknade.
II/ O svakom podnesenom zahtjevu i izdanom odobrenju, predsjednik je dužan izvijestiti Vijeće na prvoj slijedećoj sjednici.

Ad. 3. Zaključak o terminu dežurstva članova Vijeća u objektu mjesne samouprave
	Radi što bolje komunikacije sa građanima, članovi Vijeća će biti na raspolaganju istima u prostorijama mjesne samouprave u dogovorenom terminu. 
Vijeće jednoglasno donosi
ZAKLJUČAK

Članovi Vijeća Mjesnog odbora Dankovec dežurati će u prostorijama objekta mjesne samouprave, Slanovečka c.19 svakog prvog utorka u mjesecu od 19,00 do 20,00 sati, počevši od rujna 2025.
[bookmark: _Hlk193108995]
Ad. 4. Zaključak o zahtjevu za dostavu pitke vode cisternom – donošenje zaključka 
S obzirom da je dostupnost pitke vode jedan od preduvjeta za normalan život i  zadovoljenje osnovnih životnih potreba, a na području MO Dankovec još uvijek imamo veliki broj onih koji nemaju pristup pitkoj vodi preko priključka, Vijeće jednoglasno donosi

ZAKLJUČAK

1. Razmotren je zahtjev gđe. Ksenije Prežec vezano za dovoz 5 m3 pitke vode cisternom za njenu četveročlanu obitelj.
2. Nakon obavljenog terenskog izvida na lokaciji Prešci 3b, Vijeće daje pozitivno mišljenje na navedeni zahtjev, obzirom u navedenoj ulici ne postoji vodoopskrbna mreža.

Ad. 5 Zaključak o zahtjevu za uređenje pristupnog puta do k.č.br. 11174 k.o. Čučerje Novo – donošenje zaključka;
	Nakon provedene rasprave, Vijeće donosi

    ZAKLJUČAK	

1. Razmotren je zahtjev gosp. Darka Begića i Matije Begić za uređenje pristupnog puta za k.č.br.11174 k.o. Čučerje Novo.
1. Predlaže se uređenje gore navedenog puta, radi bolje prohodnosti, pogotovo interventnim vozilima.

Ad. 6 Zaključak o prijedlogu za osobu domara u objektu mjesne samouprave
	Nakon provedene rasprave, Vijeće jednoglasno donosi

ZAKLJUČAK

Vijeće predlaže da u objektu mjesne samouprave, Slanovečka c.19 poslove domara od 01. kolovoza 2025. i dalje obavlja gđa. Verica Vertuš Stojak.

Ad. 7 Pitanja, prijedlozi i obavijesti
	Nije bilo pitanja i prijedloga.

Završeno u  20,40 sati.
KLASA: 024-08/25-003/1229
URBROJ: 251-13-11-6/009-25-2
U  Zagrebu, 15. srpnja 2025.

Zapisnik sastavio: Dražen Zrinski
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Dankovec
						              Ivica Ivanović    
[bookmark: _GoBack]

